Oficialusis leidinys L 153 , 30/04/2004 p. 0019 - 0029



Komisijos reglamentas (EB) Nr. 816/2004 2004 m. balandžio 29 d. iš dalies keičiantis Reglamentą (EB) Nr. 2707/2000, nustatantį Tarybos reglamento (EB) Nr. 1255/1999 dėl Bendrijos pagalbos aprūpinant pienu ir tam tikrais pieno produktais švietimo įstaigų moksleivius taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1], ypač į jo 15 straipsnį ir 47 straipsnio antrą įtrauką, kadangi: (1) Vasaros stovyklose gyvenantiems moksleiviams neleidžiama naudotis pagal Komisijos reglamento (EB) Nr. 2707/2000 [2] nuostatas suteikiama pagalba. Aiškinant šios nuostatos taikymą, reikėtų pabrėžti, kad pagalba mokiniams turėtų būti suteikta tik mokslo metais. Be to, kiekvienos valstybės narės švietimo institucija arba švietimo įstaiga turėtų patvirtinti bendrą mokslo metų dienų skaičių, atmetus atostogas. (2) Siekiant užtikrinti, kad Reglamente (EB) Nr. 2707/2000 numatytos pagalbos skyrimo reikalavimus atitinkantys produktai garantuotų aukštą sveikatos apsaugos lygį, tie produktai turėtų būti paruošti pagal 1992 m. birželio 16 d. Tarybos direktyvoje 92/46/EEB, nustatančioje sveikatos taisykles žalio pieno, termiškai apdoroto pieno ir pieno pagrindo produktų gamybai ir tiekimui į rinką [3], nustatytus reikalavimus ir turėtų toje direktyvoje numatytą sveikumo ženklą. (3) Bendrijai pasipildžius naujomis valstybėmis narėmis, atsižvelgiant į būtinybę užtikrinti rinkos pusiausvyrą ir į tų valstybių narių vartojimo įpročius, remtinais turėtų būti pripažinti kai kurie nauji produktai. (4) Tam, kad nacionalinėms valdymo institucijoms ir įstaigoms, kurioms pavestas įgyvendinimas, būtų lengviau tinkamai tvarkyti pagalbos išmokas 2003–2004 mokslo metų pabaigoje keičiant pagalbos normą, reikėtų įtraukti pereinamojo laikotarpio nuostatą. (5) Siekiant palengvinti valstybių narių administracinį darbą, tuo atveju, kai pagalbos prašo produktų tiekėjas arba vienos ar daugiau mokyklų arba švietimo įstaigų vardu veikianti organizacija, remiantis pareiškėjo sąrašu turėtų būti apskaičiuotas produktų, kurių atžvilgiu suteikiama pagalba, kiekis. (6) Valstybių narių nustatytos didžiausios kainos, kurias gali mokėti naudos gavėjai, monitoringo tikslais perduodamos Komisijai. Perdavimo periodiškumas turėtų būti nurodytas. (7) Reglamente (EB) Nr. 2707/2000 numatyta pranešti apie subsidijuojamus kiekius, bet ne apie didžiausius leistinus kiekius. Pastaruosius reikėtų skelbti tada, kai reikia vertinti schemos priėmimą. (8) Siekiant užtikrinti vienodą pagalbos schemos taikymą, reikėtų paaiškinti, kad, kalbant apie šviežią sūrį, pagalba gali būti skirta tik sūriams be prieskonių. Todėl Reglamento (EB) Nr. 2707/2000 priedą reikėtų iš dalies keisti. Tačiau pakeista nuostata turėtų būti taikoma keičiantis mokslo metams. (9) Todėl Reglamentą (EB) Nr. 2707/2000 reikėtų atitinkamai iš dalies pakeisti. (10) Pieno ir pieno produktų vadybos komitetas nepateikė savo nuomonės per jo pirmininko nustatytą laiką, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2707/2000 iš dalies keičiamas taip: 1. 2 straipsnio 2 dalis keičiama taip: "2. 1 dalyje nurodytiems naudos gavėjams pagalba suteikiama visomis mokslo metų dienomis. Švietimo institucija arba švietimo įstaiga turėtų patvirtinti bendrą mokslo metų dienų skaičių, atmetus atostogas. Įstaigos ar švietimo institucijos organizuojamose vasaros stovyklose gyvenantiems moksleiviams neleidžiama naudotis suteikiama pagalba." 2. 3 straipsnis iš dalies keičiamas taip: a) 1 ir 2 dalis keičiamos taip: "1. Valstybės narės skiria pagalbą I priede išvardytiems I ir V kategorijų produktams. 2. Valstybės narės gali skirti pagalbą I priede išvardytiems II, III IV ir VI-XII kategorijų produktams." b) 4 dalis keičiama taip: "4. Valstybės narės gali leisti pridėti ne daugiau kaip 5 mg fluoro vienam I–VII kategorijų produktų kilogramui." c) Pridedama 6 dalis: "6. Pagalba šio reglamento I priede išvardytiems produktams skiriama tik tada, kai jie atitinka Tarybos direktyvos 92/46/EEB [4] reikalavimus, ypač tos direktyvos C priedo IV skyriaus A dalyje nurodytus jų paruošimo patvirtintoje įmonėje ir sveikumo ženklinimo reikalavimus." 3. 4 straipsnis iš dalies keičiamas taip: a) 1 dalis keičiama taip: "1. Pagalbos normos 2004 m. gegužės 1 d. — 2004 m. birželio 30 d., 2004 m. liepos 1 d. — 2005 m. birželio 30 d., 2005 m. liepos 1 d. — 2006 m. birželio 30 d., 2006 m. liepos 1 d. — 2007 m. birželio 30 d. ir nuo 2007 m. liepos 1 d. toliau yra nustatytos šio Reglamento II priede." b) 3 dalis keičiama taip: "3. Pasikeitus euro kursui, visiems per tą mėnesį pristatytiems kiekiams yra taikomas pirmąją mėnesio dieną galiojantis kursas. Tačiau 2003–2004 mokslo metais pirmąją birželio mėn. dieną galiojantis kursas liepos mėn. gali būti taikomas tik tada, kai mokslo metai toje valstybėje narėje baigiasi liepos mėn." 4. 5 straipsnis keičiamas taip: "5 straipsnis 1. Siekiant laikytis Reglamento (EB) Nr. 1255/1999 14 straipsnio 4 dalyje nustatyto didžiausio 0,25 litrų kiekio, bendras pieno produktų, kuriems numatyta skirti pagalbą paraiškoje nustatytu laikotarpiu, kiekis yra skaičiuojamas pagal įstaigos sąraše nurodytą moksleivių skaičių, o kai taikomi 6 straipsnio 2 dalies c ir d punktai — pagal pareiškėjo sąraše nurodytą moksleivių skaičių. 2. Šio reglamento I priede išvardytų VIII–XII kategorijų produktams pirmiau nurodytas kiekis skaičiuojamas pagal šiuos ekvivalentus: a) VIII kategorijos produktams: 100 kg = 300 kg nenugriebto pieno; b) X kategorijos produktams: 100 kg = 765 kg nenugriebto pieno; c) VIII kategorijos produktams: 100 kg = 850 kg nenugriebto pieno; d) XI kategorijos produktams: 100 kg = 935 kg nenugriebto pieno; e) XII kategorijos produktams: 100 kg = 750 kg nenugriebto pieno." 5. 14 straipsnio 1 dalis keičiama taip: "1. Valstybės narės imasi visų būtinų priemonių, užtikrinančių, kad pagalbos suma tinkamai atsispindėtų gavėjo mokamoje kainoje. Šiuo tikslu valstybės narės nustato didžiausias kainas, kurias turi sumokėti moksleiviai už įvairius I priede išvardytus produktus, parduodamus jų teritorijoje. Minėtas didžiausias kainas valstybės narės nustato kiekvienų mokslo metų pradžioje arba ne vėliau kaip spalio 1 d. Tuo atveju, kai valstybės narės minimus produktus tiekia nemokamai, didžiausių kainų nustatyti nereikia." 6. 15 straipsnio 2 dalis keičiama taip: a) a punktas keičiamas taip: "a) informaciją apie kiekius, kuriems pagalba buvo sumokėta per praėjusius mokslo metus, ir didžiausią leistiną kiekį;" b) pridedamas c punktas: "c) 14 straipsnio 1 dalies antroje pastraipoje nurodytas didžiausias einamųjų mokslo metų kainas ir jas pagrindžiančią informaciją." 7. Priedas keičiamas šio reglamento I priedu; 8. Šio reglamento II priedo tekstas pridedamas kaip II priedas. 2 straipsnis Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje. Jis taikomas nuo 2004 m. gegužės 1 d. Tačiau pagalba Reglamento (EB) Nr. 2707/2000 priede nurodytos VI kategorijos šviežiam sūriui su prieskoniais, suteikiama iki šio reglamento taikymo dienos, gali būti ir toliau skiriama iki 2004 m. rugpjūčio 31 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. balandžio 29 d. Komisijos vardu Franz Fischler Komisijos narys [1] OL L 160, 1999 6 26, p. 48. Reglamentas su paskutiniais pakeitimais, padarytais Komisijos reglamentu (EB) Nr. 186/2004 (OL L 29, 2004 2 3, p. 6). [2] OL L 311, 2000 12 12, p. 37. [3] OL L 268, 1992 9 14, p. 1. [4] OL L 268, 1992 9 14, p. 1. -------------------------------------------------- PRIEDAS PRODUKTŲ, KURIE ATITINKA BENDRIJOS PAGALBOS SKYRIMO SĄLYGAS, SĄRAŠAS I kategorija a) termiškai apdorotas nenugriebtas pienas, kurio riebalų kiekis atitinka Reglamento (EB) Nr. 2597/97 3 straipsnio 1 dalies b punkte numatytus reikalavimus; b) termiškai apdorotas nenugriebtas pienas, pagardintas šokoladu ar kitaip, kurio ne mažiau kaip 90 % svorio sudaro a punkte minėtas pienas; c) nenugriebto pieno jogurtas, pagamintas iš a punkte nurodyto pieno. II kategorija a) termiškai apdorotas pienas, kuriame yra ne mažiau kaip 3 % riebalų; b) termiškai apdorotas pienas, pagardintas šokoladu ar kitaip, kurio ne mažiau kaip 90 % svorio sudaro a punkte nurodytas pienas; c) Piimä/filmjölk arba jogurtas, pagamintas iš a punkte nurodyto pieno. III kategorija a) termiškai apdorotas pienas, kuriame yra ne mažiau kaip 2,5 % riebalų; b) termiškai apdorotas pienas, pagardintas šokoladu ar kitaip, kurio ne mažiau kaip 90 % svorio sudaro a punkte nurodytas pienas; c) jogurtas, pagamintas iš a punkte nurodyto pieno; IV kategorija a) termiškai apdorotas pienas, kuriame yra ne mažiau kaip 2 % riebalų; b) termiškai apdorotas pienas, pagardintas šokoladu ar kitaip, kurio ne mažiau kaip 90 % svorio sudaro a punkte nurodytas pienas; c) jogurtas, pagamintas iš a punkte nurodyto pieno. V kategorija a) termiškai apdorotas pusiau nugriebtas pienas, kurio riebalų kiekis atitinka Reglamento (EB) Nr. 2597/97 3 straipsnio 1 dalies c punkte numatytus reikalavimus; b) termiškai apdorotas pusiau nugriebtas pienas, pagardintas šokoladu ar kitaip, kurio ne mažiau kaip 90 % svorio sudaro a punkte nurodytas pusiau nugriebtas pienas; c) pusiau nugriebto pieno jogurtas, pagamintas iš a priede nurodyto priedo; d) Piimä/fil, kuriame yra ne mažiau kaip 1,5 % riebalų. VI kategorija a) termiškai apdorotas pienas, kuriame yra ne mažiau kaip 1 % riebalų; b) termiškai apdorotas pienas, pagardintas šokoladu ar kitaip, kurio ne mažiau kaip 90 % svorio sudaro a punkte nurodytas pienas; c) jogurtas, pagamintas iš a punkte nurodyto pieno. VII kategorija a) termiškai apdorotas nugriebtas pienas, kurio riebalų kiekis atitinka Reglamento (EB) Nr. 2597/97 3 straipsnio 1 dalies d punkte numatytus reikalavimus; b) termiškai apdorotas nugriebtas pienas, pagardintas šokoladu ar kitaip, kurio ne mažiau kaip 90 % svorio sudaro a punkte nurodytas pienas; c) nugriebto pieno jogurtas, pagamintas iš a priede nurodyto priedo; d) Piimä/fil, kuriame yra mažiau kaip 1,5 % riebalų. VIII kategorija Švieži ir perdirbti sūriai be prieskonių [1], kuriuose riebalai sudaro ne mažiau kaip 40 % sausosios medžiagos svorio. IX kategorija Sūriai, kurie nėra švieži ir perdirbti ir kuriuose riebalai sudaro ne mažiau kaip 45 % sausosios medžiagos svorio. X kategorija "Grana padano" sūris. XI kategorija "Parmigiano-Reggiano" sūris. XII kategorija "Halloumi" sūris. [1] Šiai kategorijai priskiriami sūriai be prieskonių yra sūriai, pagaminti vien tik iš pieno, sutariant, kad jų gamybai reikalingos medžiagos gali būti pridedamos, bet jos neturi būti naudojamos iš dalies ar visiškai pakeisti bet kurią pieno sudedamąją dalį. -------------------------------------------------- II PRIEDAS A. Pagalbos normos 2004 m. gegužės 1 d. — 2004 m. birželio 30 d.: a) 23,24 EUR/100 kg I kategorijos produktams; b) 21,82 EUR/100 kg II kategorijos produktams; c) 20,41 EUR/100 kg III kategorijos produktams; d) 19,00 EUR/100 kg IV kategorijos produktams; e) 17,58 EUR/100 kg V kategorijos produktams; f) 16,17 EUR/100 kg VI kategorijos produktams; g) 13,34 EUR/100 kg VII kategorijos produktams; h) 69,72 EUR/100 kg VIII kategorijos produktams; i) 177,79 EUR/100 kg IX kategorijos produktams; j) 197,54 EUR/100 kg X kategorijos produktams; k) 217,29 EUR/100 kg XI kategorijos produktams; l) 174,30 EUR/100 kg XII kategorijos produktams. B. Pagalbos normos 2004 m. liepos 1 d. — 2005 m. birželio 30 d.: a) 21,69 EUR/100 kg I kategorijos produktams; b) 20,39 EUR/100 kg II kategorijos produktams; c) 19,08 EUR/100 kg III kategorijos produktams; d) 17,78 EUR/100 kg IV kategorijos produktams; e) 16,47 EUR/100 kg V kategorijos produktams; f) 15,17 EUR/100 kg VI kategorijos produktams; g) 12,56 EUR/100 kg VII kategorijos produktams; h) 65,07 EUR/100 kg VIII kategorijos produktams; i) 165,93 EUR/100 kg IX kategorijos produktams; j) 184,37 EUR/100 kg X kategorijos produktams; k) 202,80 EUR/100 kg XI kategorijos produktams; l) 162,68 EUR/100 kg XII kategorijos produktams. C. Pagalbos normos 2005 m. liepos 1 d. — 2006 m. birželio 30 d.: a) 20,16 EUR/100 kg I kategorijos produktams; b) 18,95 EUR/100 kg II kategorijos produktams; c) 17,76 EUR/100 kg III kategorijos produktams; d) 16,57 EUR/100 kg IV kategorijos produktams; e) 15,39 EUR/100 kg V kategorijos produktams; f) 14,17 EUR/100 kg VI kategorijos produktams; g) 11,78 EUR/100 kg VII kategorijos produktams; h) 63,48 EUR/100 kg VIII kategorijos produktams; i) 61,87 EUR/100 kg IX kategorijos produktams; j) 179,86 EUR/100 kg X kategorijos produktams; k) 97,85 EUR/100 kg XI kategorijos produktams; l) 158,70 EUR/100 kg XII kategorijos produktams. D. Pagalbos normos 2006 m. liepos 1 d. — 2007 m. birželio 30 d.: a) 18,61 EUR/100 kg I kategorijos produktams; b) 17,52 EUR/100 kg II kategorijos produktams; c) 16,43 EUR/100 kg III kategorijos produktams; d) 15,34 EUR/100 kg IV kategorijos produktams; e) 14,25 EUR/100 kg V kategorijos produktams; f) 13,16 EUR/100 kg VI kategorijos produktams; g) 10,97 EUR/100 kg VII kategorijos produktams; h) 55,83 EUR/100 kg VIII kategorijos produktams; i) 142,37 EUR/100 kg IX kategorijos produktams; j) 158,19 EUR/100 kg X kategorijos produktams; k) 174,00 EUR/100 kg XI kategorijos produktams; l) 139,58 EUR/100 kg XII kategorijos produktams. E. Pagalbos normos nuo 2007 m. liepos 1 d. toliau: a) 18,15 EUR/100 kg I kategorijos produktams; b) 17,12 EUR/100 kg II kategorijos produktams; c) 16,10 EUR/100 kg III kategorijos produktams; d) 15,07 EUR/100 kg IV kategorijos produktams; e) 14,04 EUR/100 kg V kategorijos produktams; f) 13,01 EUR/100 kg VI kategorijos produktams; g) 10,96 EUR/100 kg VII kategorijos produktams; h) 54,45 EUR/100 kg VIII kategorijos produktams; i) 138,85 EUR/100 kg IX kategorijos produktams; j) 154,28 EUR/100 kg X kategorijos produktams; k) 169,70 EUR/100 kg XI kategorijos produktams; l) 136,13 EUR/100 kg XII kategorijos produktams. --------------------------------------------------